kardosdrur/scandi-wiki huggingface dataset:
Alfred Rawlinson

Sir Alfred "Toby" Rawlinson (født 17. januar 1867 i London, død 1. juni 1934 i Clapham) var en britisk polospiller som deltog i OL 1900 i Paris.

Rawlinson blev olympisk mester i polo under OL 1900 i Paris. Han var med på holdet Foxhunters Hurlingham som vandt poloturneringen. Holdet bestod af spillere fra både Storbritannien og USA. De andre på holdet var John Beresford og Denis St. George Daly fra Storbritannien og Foxhall Parker Keene og Frank MacKey fra USA.

Eksterne henvisninger 
 Alfred Rawlinson Biography and Olympic Results – Olympics at Sports-Reference.com  

Polospillere fra Storbritannien
George Arthur Miller

George Arthur Miller (født 6. december 1867, død 21. februar 1935) var en britisk polospiller, som deltog i OL 1908 i London.

Miller var en ivrig polospiller og med til at vinde Hurlingham Champion Cup flere gange fra lige før år 1900 og frem samt Ranelagh Open Cup i samme periode.

Poloturneringen var ikke særlig prominent ved OL, hvor der kun deltog tre britiske hold; de fleste polospillere havde mere fokus på turneringerne i flere fashionable europæiske byer som Oostende, Cannes og Paris. De tre hold ved OL var fra henholdsvis Roehampton, Hurlingham og Irland, og der blev blot spillet to kampe. Først vandt Roehampton 4-1 over Hurlingham, og i finalen vandt de 8-1 over Irland og vandt dermed guld. De to øvrige hold delte andenpladsen. Roehamptons hold bestod ud over George Miller af hans bror Charles Darley Miller samt Herbert Haydon Wilson og Patteson Womersley Nickalls.

Miller var uddannet på Marlborough College og Cambridge University. Han var med i ledelsen af Roehampton Polo Club sammen med blandt andet en anden bror, Edward.

Referencer

Eksterne henvisninger 
 

Polospillere fra Storbritannien
Deltagere for Storbritannien ved sommer-OL 1908
Olympiske mestre fra Storbritannien
Otto Christian Blandow

Otto Christian Blandow (5. august 1778 i Waren i Mecklenburg – 15. marts 1810 samme sted) var en tysk botaniker og farmaceut, der især beskæftigede sig med mosser. Mosset Kær-Gyldenmos (Helodium blandowii) er opkaldt efter ham.

I forbindelse med et botanisk navn benyttes Blandow som standardforkortelse (autornavn). Det er f.eks. en del af autornavnet for mosset Plagiomnium affine (Fælled-Krybstjerne).

Kilder 
 Jan-Peter Frahm, Jens Eggers: Lexikon deutschsprachiger Bryologen, Norderstedt 2001. Google Books På tysk. .

Botanikere med autornavne
Bryologer
Botanikere fra Tyskland
Tyskere i 1700-tallet
Tyskere i 1800-tallet
Maurice Raoul-Duval

Maurice Auguste Raoul-Duval (27. april 1866 - 5. maj 1916) var en fransk polospiller som deltog i OL 1900 i Paris.

Raoul-Duval vandt en bronzemedalje i polo under OL 1900 i Paris. Han var med på holdet Bagatelle Polo Club de Paris som kom på en tredjeplads i poloturneringen. Holdet bestod af spillere fra både Frankrig og Storbritannien. De andre på holdet var Robert Fournier-Sarlovèze og Édouard Alphonse James de Rothschild fra Frankrig og Frederick Agnew Gill fra Storbritannien.

Han blev dræbt under 1. verdenskrig.

Eksterne henvisninger 
 Maurice Raoul-Duval Biography and Olympic Results – Olympics at Sports-Reference.com  

Polospillere fra Frankrig
Deltagere for Frankrig ved sommer-OL 1900
Carl Friedrich Warnstorf

Carl Friedrich Warnstorf (født 2. december 1837 i Sommerfeld, Lausitz, død 28. februar 1921 i Berlin) var en tysk botaniker, der især beskæftigede sig med mosser.

I forbindelse med et botanisk navn benyttes Warnst. som standardforkortelse (autornavn). Det er f.eks. autornavnet for Drepanocladus aduncus (Kær-Seglmos).

Bibliografi 
 Die europäischen Torfmoore. Eine Kritik und Beschreibung derselben, Berlin 1881; Les sphaignes d'Europe, Auch 1888; The European Sphagneaceae, London 1901.
 Die Torfmoose im Kgl. Botanischen Museum in Berlin. Eine bryologische Studie, Cassel 1882.
 Sphagnologische Rückblicke, Regensburg 1884.
 Moosflora der Provinz Brandenburg. Eine systematische Zusammenstellung der bisher in diesem Gebiet beobachteten Leber-, Torf- und Laubmoose, Berlin 1885.
 Leber- und Torfmoose, Leipzig 1903; Laubmoose, Leipzig 1906. (= Kryptogamenflora der Mark Brandenburg und angrenzender Gebiete, bd. 1 og 2).
 Sphagnales-Sphagnaceae (Sphagnales universalis), Leipzig 1911. (= Adolf Englers Pflanzenreich bd. 51); ND Weinheim 1958; Leipzig 1965; Vaduz 1976.
 Zur Bryo-Geographie des Russischen Reiches: Eine Erinnerung an Dr. E. Zickendraht, Dresden 1913.
 Bryophyta (Sphagnales, Bryales, Hepaticae). (= Die Süßwasserflora Deutschlands, Österreichs und der Schweiz, H. 14), Jena 1914. (med W. Mönkemeyer und V. Schiffner).
 Pottia-Studien als Vorarbeiten zu einer Monographie des Genus "Pottia Ehrh" sensstr., Dresden 1917.

Kilder 
 Jan-Peter Frahm, Jens Eggers: Lexikon deutschsprachiger Bryologen, Norderstedt 2001. Google Books På tysk. .

Botanikere med autornavne
Bryologer
Botanikere fra Tyskland
Tyskere i 1900-tallet
Tyskere i 1800-tallet
Katrine Wiedemann

Katrine Wiedemann (født 11. februar 1969 i København) er en dansk sceneinstruktør og datter af jazzanmelderen Erik Wiedemann.

Wiedemann har også fungeret som filminstruktør, dels på filmen Fruen på Hamre fra 2000, dels på Viceværten fra 2012.

Sceneinstrukør 
 Peer Gynt, Stockholms stadsteater, 2012 
 Hamlet, Stockholms stadsteater, 2010 
 Macbeth, Gasværket, 2010
 Den Kaukasiske kridtcirkel, Faust og Kirsebærhaven, Det Kongelige Teater, 2006/07
 Pinocchios aske, Det Kongelige Teater, 2005
 Extrem Sport, Teater Grob, 2003
 Romeo & Julia, Dramaten, 2002

Bøger 
 Ved gudernes bord. Om den umulige og nødvendige kunst (Gyldendal, 2016)

Henvisninger

Eksterne henvisninger 
 

Teaterinstruktører fra Danmark
Kvindelige filminstruktører fra Danmark
Personer i Kraks Blå Bog
Personer fra København
Reumertprisen for årets instruktør
Lergravsparkens Skole

Lergravsparkens Skole er en københavnsk kommuneskole på Amager beliggende Ungarnsgade 13, 2300 København S (bygning Ø), med afdelinger på adresserne Ungarnsgade 34 (bygning U) og Wittenberggade 2 (bygning S).
Den nuværende skoleleder er Torben Vorstrup.

Historie 

Lergravsparkens Skole er en sammenlægningen af Østrigsgades Skole (1906-2008) og Sundparken Skole (1918-2008), oprettet ved starten af skoleåret 2008-2009.

Eksterne henvisninger 

 Lergravsparken Skoles hjemmeside
 Skolekammeraten, gamle elevers hjemmeside

Folkeskoler i Københavns Kommune
Amagerbro
Uddannelsesinstitutioner i København
Georges Lumpp

Georges Joseph Lumpp (18. september 1874 - 1934) var en fransk roer som deltog i OL 1900 i Paris.

Lumpp vandt en sølvmedalje i roning under OL 1900 i Paris. Han kom på en andenplads i firer med styrmand i båden Club Nautique de Lyon. De andre på holdet var Charles Perrin, Daniel Soubeyran, Émile Wegelin og en ukendt styrmand.

Der blev gennemført to finaler med firer med styrmand og begge er af IOC erklæret som olympiske finaler, hvor udøverne i begge finalerne er opført som medaljevindere. I den første finalen blev medaljene fordelt sådan, Frankrig – guld og sølv, Tyskland fik bronze. I den anden finalen; Tyskland - guld og bronze, Holland fik sølv.

Eksterne henvisninger 
 
 Profil på sportsreference.com  

Roere fra Frankrig
Olympiske medaljevindere i roning
Olympiske sølvmedaljevindere fra Frankrig
Deltagere for Frankrig ved sommer-OL 1900
Medaljevindere ved sommer-OL 1900
Charles Perrin

Charles Jean Baptiste Perrin (6. juli 1875 - 26. marts 1954) var en fransk roer som deltog i OL 1900 i Paris.

Perrin vandt en sølvmedalje i roning under OL 1900 i Paris. Han kom på en andenplads i firer med styrmand i båden Club Nautique de Lyon. De andre på holdet var Georges Lumpp, Daniel Soubeyran, Émile Wegelin og en ukendt styrmand.

Der blev gennemført to finaler med firer med styrmand og begge er af IOC erklæret som olympiske finaler, hvor udøverne i begge finalerne er opført som medaljevindere. I den første finalen blev medaljene fordelt sådan, Frankrig – guld og sølv, Tyskland fik bronze. I den anden finalen; Tyskland - guld og bronze, Holland fik sølv.

Eksterne henvisninger 
 
 http://www.sports-reference.com/olympics/athletes/pe/charles-perrin-1.html 

Roere fra Frankrig
Olympiske medaljevindere i roning
Olympiske sølvmedaljevindere fra Frankrig
Deltagere for Frankrig ved sommer-OL 1900
Medaljevindere ved sommer-OL 1900
Daniel Soubeyran

Ovide Daniel Louis Henri Soubeyran (11. august 1875 - 8. februar 1959) var en fransk roer som deltog i OL 1900 i Paris.

Soubeyran vandt en sølvmedalje i roning under OL 1900 i Paris. Han kom på en andenplads i firer med styrmand i båden Club Nautique de Lyon. De andre på holdet var Charles Perrin, Georges Lumpp, Émile Wegelin og en ukendt styrmand.

Der blev gennemført to finaler med firer med styrmand og begge er af IOC erklæret som olympiske finaler, hvor udøverne i begge finalerne er opført som medaljevindere. I den første finalen blev medaljene fordelt sådan, Frankrig – guld og sølv, Tyskland fik bronze. I den anden finalen; Tyskland - guld og bronze, Holland fik sølv.

Eksterne henvisninger 
 

Roere fra Frankrig
Olympiske medaljevindere i roning
Olympiske sølvmedaljevindere fra Frankrig
Deltagere for Frankrig ved sommer-OL 1900
Medaljevindere ved sommer-OL 1900
John Hoben

John Grey Hoben (født maj 1884, død 5. juli 1915) var en amerikansk roer som deltog i OL 1904 i St. Louis.

Hoben vandt en sølvmedalje i roning under OL 1904 i St. Louis. Han kom på en andenplads i dobbeltsculler sammen med Jamie McLoughlin.

Eksterne henvisninger 
 http://www.sports-reference.com/olympics/athletes/ho/john-hoben-1.html 

Roere fra USA
Joseph Ravannack

John Joseph "Joe" Ravannack (19. marts 1878 i New Orleans – 10. oktober 1910 smst) var en amerikansk roer som deltog i OL 1904 i St. Louis.

Ravannack vandt en bronzemedalje i roning under OL 1904 i St. Louis. Han kom på en tredjeplads i dobbeltsculler sammen med John Wells.

Eksterne henvisninger 
 http://www.sports-reference.com/olympics/athletes/ra/joe-ravannack-1.html 

Roere fra USA
Trap (musikgenre)

Trap er en hybridgenre, hvor elementer fra genrene hip-hop, crunk, ofte indgår. Genren er bl.a. karakteriseret ved sprøde snares, dyb sub-bas, synths, klaver og orkester. Trap stammer fra "Southern hip hop"- og Dirty South-scenen og har mange ligheder med crunk. Lydens oprindelse kommer af en konstant udvikling af "Southern Rap"-lyden, dette af bl.a. Juicy og Mannie Fresh. Den første bølge af producere, som kun producerer Trap er bl.a. Shawty Redd, Fatboi, Zaytoven og Drumma Boy. Efterhånden som 00'erne gik, blev der også udviklet nye producere, som overtog scenen - Mike WiLL Made It, Lex Luger, Southside, Sonny Digital, Lil Lody, Drumma Drama and Young Chop. Den nye Trap-lyd, de skabte, inkorporerede lyde fra andre musikgenrer, som f.eks. Electro og Dubstep.

Trap-genren har oplevet en voksende popularitet siden 2004 pga. udgivelserne af albums som T.I's Trap Muzik, Young Jeezy's Lets Get It: Thug Motivation 101 og Gucci Mane's Trap House. Andre udgivelser har endvidere sikret en markant øget interesse for Trap, af disse kan nævnes Yo Gotti, Shawty Lo og senest Future, 2 Chainz and Chief Keef.

Trap i Danmark 
I Danmark er Trap-genren repræsenteret ved frontløberen Eloq. og promoteren Trap City.

References 

Hiphop
Musikgenrer
John Wells

John Wells (1859 – 18. april 1929) var en amerikansk roer som deltog i OL 1904 i St. Louis.

Wells vandt en bronzemedalje i roning under OL 1904 i St. Louis. Han kom på en tredjeplads i dobbeltsculler sammen med Joseph Ravannack.

Eksterne henvisninger 
 http://www.sports-reference.com/olympics/athletes/we/john-wells-1.html 

Roere fra USA
Charles Aman

Charles Aman (25. september 1887 i Kansas City – 1. september 1936 smst) var en amerikansk roer som deltog i OL 1904 i St. Louis.

Aman vandt en sølvmedalje i roning under OL 1904 i St. Louis. Han kom på en andenplads i firer uden styrmand sammen med Martin Formanack, Frederick Suerig og Michael Begley. Mandskabet repræsenterede Mound City Rowing Club, St. Louis.

Eksterne henvisninger 
 

Roere fra USA
Olympiske sølvmedaljevindere fra USA
Deltagere ved sommer-OL 1904
Internet Explorer 8

Windows Internet Explorer 8 (forkortet IE8) er den ottende udgave af webbrowseren Internet Explorer udviklet og udgivet af Microsoft den 19. marts 2009, og er efterfølgeren til Internet Explorer 7, som blev udgivet i 2006. Internet Explorer 8 er standard browser til Windows 7 og Windows Server 2008 R2. Pr. januar 2011 lå skøn over IE8 globale markedsandel fra 26 procent til 33 procent. 

Internet Explorer 8 er den første version af IE for at bestå Acid2 test, og den sidste af de store browsere til at gøre det, selv om det scorer kun 20/100 om Acid3 Test. Ifølge Microsoft, sikkerhed, brugervenlighed, og forbedringer i RSS , Cascading Style Sheets , og Ajax var støtte sine prioriteter for IE8. 

Internet Explorer 8 understøttes på Windows XP, Windows Server 2003 og Windows Vista. Efterfølgeren Internet Explorer 9, understøttes kun på Windows Vista, Windows Server 2008 R2 og Windows 7. Internet Explorer 8 er i øvrit den sidste version af Internet Explorer der er understøttet på Windows XP.

Udgivelse historie

Fjernede funktioner 
 Det er ikke længere muligt at få Internet Explorer til automatisk at åbne den aktuelle session ved næste opstart. Brugeren bør nu gøre det manuelt.
 Adresse Bar indbygget autofuldførelse.
 CSS understøttes ikke længere i Internet Explorer 8 Standards tilstand.
 Åbning af web-mapper (skal ske gennem drevet kortlægnings værktøjer).
 Støtte til proprietære <wbr>  element tabes 
 Muligheden for at slette filer og indstillinger gemmes af addons eller ActiveX-objekter. det udføres snarere automatisk.
 Hjemmeside links og billeder kan kun trækkes til skrivebordet eller til et åbent Explorer-vindue.

Systemkrav 
IE8 kræver mindst:
 Operativsystemer:
 Windows Server 2008
 Windows Vista
 Windows Server 2003 SP2
 Windows XP SP2 eller nyere

 Processorhastighed:
 233 MHz
 Hukommelse:
 64 MB på 32-bit versioner af Windows XP eller Windows Server 2003
 128 MB på 64-bit versioner af Windows XP eller Windows Server 2003
 512 MB på Windows Vista eller Windows Server 2008

 Skærm:
 Super VGA (800 x 600) skærm med 256 farver
 Periferienheder: modem eller internetforbindelse, mus eller kompatibelt pegeredskab

Eksterne henvisninger 
 Official hjemmeside

Kilder 

08

cs:Internet Explorer#Verze 8
th:อินเทอร์เน็ตเอกซ์พลอเรอร์#อินเทอร์เน็ตเอกซ์พลอเรอร์ 8
Lou Heim

Louis "Lou" Heim (30. august 1874 i St. Louis – 21. april 1954 smst) var en amerikansk roer som deltog i OL 1904 i St. Louis.

Heim vandt en bronzemedalje i roning under OL 1904 i St. Louis. Han kom på en tredjeplads i firer uden styrmand sammen med Gustav Voerg, John Freitag og Frank Dummerth. Mandskabet repræsenterede Western Rowing Club, St. Louis.

Eksterne henvisninger 
 http://www.sports-reference.com/olympics/athletes/he/lou-heim-1.html 

Roere fra USA
Frank Dummerth

Frank Dummerth (6. januar 1871 i St. Louis – 7. august 1936 smst) var en amerikansk roer som deltog i OL 1904 i St. Louis.

Dummerth vandt en bronzemedalje i roning under OL 1904 i St. Louis. Han kom på en tredjeplads i firer uden styrmand sammen med Gustav Voerg, Lou Heim og John Freitag. Mandskabet repræsenterede Western Rowing Club, St. Louis.

Eksterne henvisninger 
 http://www.sports-reference.com/olympics/athletes/du/frank-dummerth-1.html 

Roere fra USA
Internet Explorer 7

Windows Internet Explorer 7 (forkortet IE7) er en webbrowser udgivet af Microsoft, den 18. oktober 2006. Internet Explorer 7 er den syvende version af Internet Explorer. Det var den første store opdatering til browseren i mere end 5 år. Den er standardbrowser i Windows Vista og Windows Server 2008, og tilbydes som en erstatning for Internet Explorer 6 til Windows XP og Windows Server 2003. Fra og med denne version har de nye versioner af Internet Explorer ikke kunnet fungere sammen med Windows NT 4.0, Windows 98, Windows 98 SE, Windows 2000, og Windows Me. I 2012 havde IE7 en global markedsandel på 1,5 til 5%.

Nogle dele af det underordnede udseende, herunder rendering og sikkerhedsrammer, er blevet forbedret. Nye funktioner omfatter tabbed browsing, side-zoom, et integreret søgefelt, en feed-læser, bedre internationalisering, og bedre understøttelse af webstandarder, selv om den stadig ikke understøtter Acid2 eller Acid3. Af Sikkerhedsforbedringer kan nævnes et phishing-filter, bedre kryptering på Windows Vista (256-bit fra 128-bit i Windows XP), og en "Slet browserdata"-knap for nemt at rydde private data. Det er også den første version af Internet Explorer, der sælges og markedsføres under navnet 'Windows', i stedet for 'Microsoft'. 

IE7 blev afløst af Internet Explorer 8 i marts 2009.

Historie 
I 2001 udgav Microsoft webbrowseren Internet Explorer 6 som en opdatering til Windows 98, Windows Me, Windows NT 4.0, og Windows 2000 og udgav den som standard i Windows XP. Med udgivelsen af IE6 Service Pack 1 i 2003 meddelte Microsoft, at fremtidige opgraderinger til Internet Explorer kun ville komme via fremtidige opgraderinger af Windows, som at "yderligere forbedringer til Internet Explorer vil kræve forbedringer af det underliggende OS." 

Den første betaversion af IE7 blev udgivet den 27. juli 2005 til teknisk afprøvning, og den første offentlige fremvisning af Internet Explorer 7 (Beta 2 Preview: Pre-Beta 2-versionen) blev udgivet den 31. januar 2006

Lanceringen skete den 18. oktober 2006. Samme dag fremkom Yahoo! med en post-betaversion af Internet Explorer 7 sammen med Yahoo! Toolbar.

I slutningen af 2007 meddelte Microsoft, at IE7 ikke ville indgå som en del af Windows XP SP3, dog ville både Internet Explorer 6 og 7 modtage opdateringer.

Eksterne henvisninger 
 Officiel hjemmeside

Kilder 

07

th:อินเทอร์เน็ตเอกซ์พลอเรอร์#อินเทอร์เน็ตเอกซ์พลอเรอร์ 7
Smedestraat 33

Smedestraat 33 er en dør i den nederlandske by Haarlem. Døren blev opført i slutningen af det 17. århundrede og er i dag et Rijksmonument. Tidligere førte døren ind til to hjem, men i dag kun til ét.

Referencer 

Bygninger, konstruktioner og anlæg i Nederlandene
Internet Explorer 6

Microsoft Internet Explorer 6 (forkortet IE6) er den sjette version af Internet Explorer, det er en webbrowser udviklet af Microsoft, til brug på Microsoft Windows styresystemer. Det blev udgivet den 27. august 2001, kort tid efter færdiggørelsen af Windows XP. 

Det er standard browser der fulgte med Windows XP og Windows Server 2003 da de blev udgivet. Det blev også stillet til rådighed for Windows NT 4.0, Windows 98, Windows 98 SE, Windows Me, Windows 2000, og Windows Home Server (et derivat af Windows Server 2003). IE6 SP1 er den sidste version af Internet Explorer der findes til Windows NT 4.0, Windows 98, Windows 98 SE, Windows Me og Windows 2000. Selvom Internet Explorer 6 blev afløst af Internet Explorer 7 i oktober 2006, understøtter Microsoft den stadig i Windows XP med SP3.

Denne version af Internet Explorer er i øjeblikket bredt kritiseret for sine sikkerhedsproblemer og manglende støtte til moderne webstandarder, hvilket gør hyppige optrædener i "værste tech produkter af alle tid" lister, med nogle publikationer mærkning det som "mindst sikker software på planeten. Da en betydelig procentdel af web publikum stadig bruger den forældede browser (især i Kina), er kampagner blevet oprettet for at opfordre brugerne til at opgradere til nyere versioner af Internet Explorer eller skifte til forskellige browsere.

Nogle hjemmesider er faldet understøttelse af IE6 helt, mest bemærkelsesværdige, der er Google slippe støtte i nogle af sine tjenester.

Over ti år efter dens udgivelse, fortsætter den med at modtage patches for sårbarheder.

Oversigt 
Da IE6 blev udgivet omfattede det en række forbedringer i forhold til forgængeren, Internet Explorer 5. Det og dets layout motor  Trident er nødvendige for mange programmer, herunder Microsoft Encarta . IE6 har forbedret understøttelse af Cascading Style Sheets , tilføjer understøttelse af en række ejendomme, som tidligere ikke var blevet gennemført, og rette fejl, såsom Internet Explorer box model bug. I Windows XP, introducerede IE6 en redesignet interface baseret på operativsystemets standard tema, Luna.

Systemkrav 
IE6 kræver mindst (med tilsat krav til XP fra IE6 SP1):
 486/66 MHz processor.
 Windows 98
 Super VGA (800 x 600) skærm med 256 farver.
 Mus eller kompatibelt pegeredskab.
 RAM: 64 MB til Windows 98, 128 MB til Windows Me - Windows XP.
 Ledig plads på 8,7 MB ( Windows Me ) - 12,7 MB ( Windows NT med SP6a).

Kilder 

06
Hugh Neville Dixon

Hugh Neville Dixon (1861 – 1944) var en engelsk bryolog, der bl.a. arbejdede i Indien.

Dixon anvendes som standardforkortelse (autornavn) i forbindelse med et botanisk navn. Det er f.eks. autornavnet for mos-ordenen Orthotrichales.

Kilder 
 Transactions of the Royal Society of New Zealand, bind 74-75 - Side xlviii, 1944 Google Books

Botanikere med autornavne
Bryologer
Botanikere fra Storbritannien
Briter i 1800-tallet
Briter i 1900-tallet
Kap Arkona Fyr

Kap Arkona Fyr () er den gængse betegnelse for to fyrtårne og et pejletårn ved Østersøen i Mecklenburg-Vorpommern, ved Kap Arkona på halvøen Wittow på den nordligste spids af øen Rügen. Det ældste fyrtårn kaldet Schinkelturm blev opført 1826–27 og det nye fyrtårn blev opført 1901–02. Sidstnævnte fyrtårn er stadig i aktiv tjeneste. Pejletårnet blev opført i 1927 og fungerede som radiofyr frem til 1945.

Alle tre tårne blev i begyndelsen af 1990erne renoveret og er åbne for besøgende. Det ældste fyrtårn huser i dag et museum med en udstilling omhandlende lysfyr og søredning. Pejletårnet rummer et kunstmuseum og atelier. Alle tre tårne har har en udsigtsplatform, hvorfra man har overblik over Rügen og i særdeleshed halvøen Wittow. I klart vejr er det muligt at se Møns Klint i horisonten.

Eksterne henvisninger 

Kap Arkona Fye  

Fyrtårne i Tyskland
Rügen